
I. ZÁKLADNÉ INFORMÁCIE 

Adresa a identifikácia 

Názov:                                            SPLN, n.o. 
Sídlo:                                              č. 170, 956 07  Veľké Ripňany 
Tel./fax:                                          038/539 24 95 
IČO:                                               45732183 
DIČ:                                               2023061744 
Bankové spojenie IBAN:               SK76 0900 0000 0003 7386 9518

Štatút organizácie 

SPLN, n.o. je nezisková organizácia, ktorú Zakladacou listinou zo dňa 27.01.2010 založili zakladatelia Mgr. Alena Antolová a Milan Antol podľa zákona č. 213/1997 Z.z. o neziskových organizáciách poskytnutých všeobecne prospešné služby v znení neskorších predpisov za účelom poskytovania sociálnych služieb, zdravotnej starostlivosti a poskytovania sociálnej pomoci a ošetrovateľskej starostlivosti. Do registra neziskových organizácií poskytujúcich všeobecne prospešné služby bola rozhodnutím Obvodného úradu Nitra č. VVS/NO-6/2010 zapísaná dňa 04.02.2010. 

II. CHARAKTERISTIKA ČINNOSTI 

Hlavný účel 

Hlavným účelom založenia neziskovej organizácie SPLN, n.o. je poskytovanie sociálnych služieb, ošetrovateľskej starostlivosti, sociálnej pomoci o klientov, ktorí majú vypracovaní posudok na odkázanosť a nedovŕšili ešte dôchodkový vek, a sú odkázaní na pomoc inej fyzickej osoby. Majú vypracovaný posudok o odkázanosti na sociálnu službu a Rozhodnutie o odkázanosti na sociálnu službu, ktorý vypracuje VÚC podľa zákona 448/2008 Z.z. o sociálnych službách a o zmene a doplnení zákona č.455/1991 Zb. o živnostenskom podnikaní

Prehľad hlavných a poskytovaných činností 
SPLN, n.o. je poskytovateľ služieb: 
· Sociálna služba v domove sociálnych služieb (ďalej len ,,DSS“) s celoročnou pobytovou formou na neurčitý čas, kde cieľovou skupinou sú fyzické osoby, ktoré nedovŕšili dôchodcovský vek a sú odkázané na pomoc inej fyzickej osoby, 
· Zdravotná starostlivosť s celoročnou pobytovou formou na neurčitý čas, poskytovaná odborným personálom, do ktorej spadá hlavne sledovanie zdravotného stavu, poskytovanie a podávanie liekov, poskytovanie zdravotníckych pomôcok s prepravou k odbornému lekárovi v prípade potreby, prípadne jeho privolanie k pacientovi
· Odborná zdravotná starostlivosť sa poskytuje cestou ADOS, s ktorou má zariadenie uzavretú zmluvu.
· Sociálna pomoc a zdravotnícka starostlivosť s celoročnou pobytovou formou na neurčitý čas, ktorá zahŕňa poskytovanie celodennej stravy, dodržiavanie pitného režimu, ubytovanie, upratovanie, pranie a ďalšie obslužné činnosti, ako aj rôzne záujmové činnosti. 

V zmysle zákona sa klientom poskytovali odborné, obslužné, doplnkové a ďalšie činnosti, čo prakticky zahŕňa všetku starostlivosť  o klientov ubytovaných v DSS SPLN, n.o. (ubytovanie, celodenná strava, hygienické a obslužné činnosti, zdravotnícka starostlivosť), ale aj o potenciálnych klientov (oboznámenie so zmenou prostredia, dovoz stravy, doprovod k lekárovi, poskytovanie spoločnosti atď.), formou terénnej starostlivosti, ktorí budú alebo boli v priebehu roka umiestnení v DSS SPLN, n.o. Všetkým klientom bolo poskytnuté aj poradenstvo a pomoc odkázanosti na pomoc inej fyzickej osoby až po záujmovú činnosť. 

Klientom bolo zabezpečené ubytovanie, stravovanie formou dovozu od dodávateľa, kde sa podľa zásad zdravej výživy s prihliadnutím na zdravotný stav a požiadavky klientov objednávalo viacero druhov stravy, aj podľa dennej ponuky dodávateľa, pričom tá bola rôznorodá. V rámci celodennej stravy sa klientom poskytovali raňajky, desiata, obed, olovrant a večera. Niektorým klientom, ktorí sa z dôvodu trvalého ochrnutia alebo inak poškodenej motoriky horných končatín nedokážu sami najesť, podával pripravenú stravu personál. 

Klientom DSS SPLNU, n.o. bolo zabezpečené oboznámenie o ubytovaní v izbách, kde sú podľa veľkostí jednotlivých izieb umiestnené jedna alebo dve postele. Každá izba je okrem postele vybavená vstavanou skriňou, policami a príručnými stolíkmi, aby sme našim klientom čo najviac priblížili domáce prostredie. DSS SPLN, n.o. je vybavený primeraným hygienickým zariadením k počtu obyvateľov (WC, sprcha, umývadlo). Obyvatelia sú ubytovaní tak, aby mal personál prístup rovnako k chodiacim, ako aj k ležiacim obyvateľom. Ležiacim klientom bola poskytovaná odborná pomoc personálu nielen v rámci stravy ale aj hygieny. 

Okrem základnej nevyhnutnej starostlivosti bola venovaná pozornosť aj spoločensko-kultúrnemu vyžitiu klientov, a to organizovaním spoločensko-kultúrnych akcií priamo v priestoroch DSS SPLN, n.o. (napr. na Mikuláša, Vianoce, Veľkú noc a podobne). Klienti tiež majú k dispozícii spoločenskú miestnosť vybavenú televíziou, rádiom, stolmi so stoličkami, sedacou súpravou, kde majú možnosť čítania, oddychu a spoločenských hier, pričom túto miestnosť vždy personál vyzdobí podľa toho, aké je práve ročné obdobie, prípadne sviatok tak, aby klientom čo najviac priblížil domáce prostredie a vytvoril príjemnú atmosféru. 

III. HOSPODÁRENIE 

V roku 2024 vykázala SPLN, n.o. celkové príjmy vo výške 69 067,42 €, ktoré tvorili platby za poskytované služby (ubytovanie, strava, poskytovanie zdravotníckej starostlivosti vrátane podávania liekov a doprovodu k lekárovi, poskytovanie spoločnosti a odborného poradenstva, starostlivosť o hygienu, terénnu starostlivosť a pod.) vo výške 192 657,08 €, príjmy z 2% daní vo výške 8 048,33 €, príjmy z dotácií vo výške 269 772,83  € a celkové výdaje vo výške 269 772,83  € pozostávajúce z: 

· Prevádzkovej réžie vo výške 85 354,21 € 
· Vyplatených miezd zamestnancom vo výške 138 022,78 € 
· Povinného poistného a príspevkov vo výške 46 395,84 €
· V prevádzkovej réžii sú zahrnuté výdavky na terénnu starostlivosť, celodennú pobytovú starostlivosť     v zariadení, stravu klientom, nájom za priestory, energie, zariadenie DSS, hygienické a zdravotnícke potreby, rôzne pomôcky potrebné na starostlivosť o klientov, kancelárske potreby, poštovné, software, leasingy, spotreba PHM a školenia zamestnancov. 

IV. STAV A POHYB MAJETKU A ZÁVAZKOV 

SPLN, n.o. vykonávala svoju činnosť v priestoroch (č.170, 956 07  Veľké Ripňany), pozostávajúcich z dvoch samostatne stojacich jednopodlažných budov, ktoré si prenajímala od spoločnosti PROFIN SLOVAKIA, s.r.o. na základe nájomnej zmluvy zo dňa 14.04.2010. 

Ku koncu účtovného obdobia evidujeme krátkodobé záväzky v celkovej hodnote 46 180,53 € pozostávajúce z nasledovných položiek: 
      -     Nevyplatené mzdy za december 2025 vo výške 0,00 € 
· Nevyplatené odvody do poisťovní  a daň za december 2025 vo výške 6 872,61  € 
· Krátkodobé záväzky z obchodného styku z roku 2025 vo výške 14 006,98 €  
· Krátkodobé záväzky voči členom vo výške 24 750,00 €
· Krátkodobé záväzky voči VÚC vo výške 550,94 €

Tieto záväzky budú uhradené začiatkom roku 2026. Finančné zdroje máme zabezpečené z hodnotiaceho roku 2025 a z očakávaných úhrad v mesiaci január 2026.

Zostatok v pokladni po uhradení krátkodobých záväzkov je určený na realizáciu výdavkov v roku 2026 na základe schváleného rozpočtu a pozostáva z častí: 
· Predpokladané náklady na pravidelnú prevádzkovú réžiu v januári 2026 (strava, lieky a zdravotnícke pomôcky, hygienické a čistiace prostriedky, údržba DSS, nájom, spotreba PHM, úprava zariadenia atď.)
· Náklady spojené s leasingovými zmluvami áut používaných na prevádzku a terénnu starostlivosť.


V. SPRÁVNE ORGÁNY 

Orgánmi neziskovej organizácie SPLN, n.o. boli v roku 2025
· Správna rada: 
Milan Antol
Marek Hovorič
Lenka Hovoričová
· Revízor: 
Ing. Daša Balážová 
· Riaditeľ: 
Mgr. Alena Antolová
Výsledky hospodárenia neziskovej organizácie SPLN, n.o. za rok 2025 prerokovala a schválila Správna rada SPLNU, n.o. Veľké Ripňany na svojom zasadnutí dňa 06.07.2026. 

Vo Veľkých Ripňanoch, dňa 06.07.2026






                                                                           Mgr. Alena Antolová – riaditeľka SPLN, n.o. 

